Eyfel minorasi dunyoda eng ko‘p suratga tushiriladigan inshoot ekanligi aniqlandi

Eyfel minorasi dunyoda eng ko‘p suratga tushiriladigan diqqatga sazovor maskanlar reytingida birinchi o‘rinni egalladi, deb xabar beradi “RIA Novosti”.

“Oblako Mail.ru” dunyodagi eng mashhur diqqatga sazovor maskanlar ro‘yxatini tuzib chiqdi. Kompyuter texnologiyasi yordamida mutaxassislar sayohatchilarning suratlariga baho berdi va suratlarda eng ko‘p tasvirlangan joylarni aniqladi. Ular orasida eng mashhurlari — Eyfel minorasi, Kolizey va Trevi favvorasi.
To‘rtinchi o‘rinni Barselonadagi Muqaddas oila ibodatxonasi egallagan bo‘lsa, beshinchi pog‘onani Parijdagi Notr-Dam-de-Pari sobori band etdi. Reytingning keyingi o‘rinlaridan, Yena ko‘prigi, Pyatssa-del-Duomo, Milan sobori, Burj-Xalifa, Santa-Mariya-del-Fore joy oldi.